ବିନା ଯୁଦ୍ଧରେ ମୃତ୍ୟୁ !ଯବାନଙ୍କ ଅକାଳ ମୃତ୍ୟୁ ସେନାମୁଖ୍ୟଙ୍କ ଚିନ୍ତା ବଢାଇଲା, ରୋକିବାକୁ ସ୍ୱତନ୍ତ୍ର ଋଣନୀତି | Kanak News ବିନା ଯୁଦ୍ଧରେ ମୃତ୍ୟୁ ! ଯବାନଙ୍କ ଅକାଳ ମୃତ୍ୟୁ ସେନାମୁଖ୍ୟଙ୍କ ଚିନ୍ତା ବଢାଇଲା, ରୋକିବାକୁ ସ୍ୱତନ୍ତ୍ର ଋଣନୀତି - Kanak News\nବିନା ଯୁଦ୍ଧରେ ମୃତ୍ୟୁ ! ଯବାନଙ୍କ ଅକାଳ ମୃତ୍ୟୁ ସେନାମୁଖ୍ୟଙ୍କ ଚିନ୍ତା ବଢାଇଲା, ରୋକିବାକୁ ସ୍ୱତନ୍ତ୍ର ଋଣନୀତି\n3rd December, 2017 | 12:32 pm\nକୌଣସି ଯୁଦ୍ଧ ନକରି ପ୍ରତିବର୍ଷ ୧୬ଶହ ଭାରତୀୟ ସେନା ପ୍ରାଣ ହରାଉଛନ୍ତି । ଏପରି ଚାଂଚଲ୍ୟକର ତଥ୍ୟ ଭାରତୀୟ ସେନାର ମୁଣ୍ଡ ବିନ୍ଧାର କାରଣ ପାଲଟିଛି । ପ୍ରତିବର୍ଷ ସଡକ ଦୁର୍ଘଟଣା ଓ ଆତ୍ମହତ୍ୟା ଯୋଗୁଁ ସର୍ବାଧିକ ଯବାନ ପ୍ରାଣ ହରାଉଛନ୍ତି । ଆଉ ଏହି ସଂଖ୍ୟା ଜାମ୍ମୁକାଶ୍ମୀରରେ ଆତଙ୍କବାଦ ବିରୋଧୀ ଲଢେଇରେ ସହିଦ ଯବାନଙ୍କ ସଂଖ୍ୟାର ୧୨ ଗୁଣ ।\nଏକ ଇଂର୍ାଜୀ ଖବର କାଗଜ ଆକଳନ ଅନୁସାରେ ପ୍ରତିବର୍ଷ ସଡକ ଦୁର୍ଘଟଣାରେ ୩୫୦ ଯବାନ ପ୍ରାଣ ହରାନ୍ତି । ସେହିପରି ଆତ୍ମହତ୍ୟା କରନ୍ତି ପ୍ରାୟ ୧୨୦ ଭାରତୀୟ ସେନା । ଏହାଛଡା ଟ୍ରେନିଂ ସମୟରେ ଦୁର୍ଘଟଣା ଓ ସ୍ୱାସ୍ଥ୍ୟ ଜନିତ କାରଣରୁ ମଧ୍ୟ ଭାରତୀୟ ଯବାନଙ୍କ ଜୀବନ ଯାଉଛି । ଯାହା ବିଶ୍ୱର ଦ୍ୱିତୀୟ ସର୍ବବୃହତ ସେନା ବାହିନୀକୁ ଚିନ୍ତାରେ ପକାଇ ଦେଇଛି । ସଡକ ଦୁର୍ଘଟଣା ଓ ଆତ୍ମହତ୍ୟା ଛଡା ତାଲିମ ଓ କୋଠର ଅନୁଶାସନ ସମୟରେ ହେଉଥିବା ଯବାନଙ୍କ ମୃତ୍ୟୁ ସେନା ବିଭାଗ ପ୍ରତି ବିପଦଜନକ ସଙ୍କେତ ଦେଉଛି । ତେବେ ପୂର୍ବ ସେନା ଅଧିକାରୀଙ୍କ କହିବା ଅନୁଯାୟୀ, ଦୁର୍ଗମ ଅଞ୍ଚଳରେ ଯାତାୟତ କରିବା ହେତୁ ଅଧିକାଂଶ ଯବାନ ମୃତ୍ୟୁମୁଖରେ ପଡୁଛନ୍ତି ।\n୨୦୧୬ରେ ସୀମା ଠାରେ ହେଉଥିବା ଗୁଳି ବିନିମୟ ଓ ଆତଙ୍କବାଦ ବିରୋଧୀ ଅଭିଯାନରେ ୧୧୨ ଜଣ ଯବାନ ସହିଦ ହୋଇଛନ୍ତି । ଅନ୍ୟପଟେ ୨୦୧୬ରେ ଫିଜିକଲ କାଜୁଆଲଟିର ଶିକାର ହୋଇଛନ୍ତି ମୋଟ ୧୪୮୦ ଜଣ ଯବାନ । ଚଳିତ ବର୍ଷ ସୀମାରେ ମୁକାବିଲା ଯୋଗୁଁ ୮୦ ଯବାନ ସହିଦ ହୋଇଥିବା ବେଳେ ବର୍ତମାନ ସୁଦ୍ଧା ୧ ହଜାର ୬୦ ଜଣ ଯବାନଙ୍କ ଜୀବନ ଯାଇଛି । । ଯବାନଙ୍କ ଅକାଳ ମୃତ୍ୟୁକୁ ନେଇ ସେନା ମୁଖ୍ୟ ବିପିନ ରାୱତ ଗମ୍ଭୀର ଚିନ୍ତା ବ୍ୟକ୍ତ କରିବା ସହ ଏହାକୁ ରୋକିବା ପାଇଁ ଜୋର ଦେଇଥିବା ସୂଚନା ମିଳିଛି ।\nଶ୍ରୀଲଙ୍କା ବିପକ୍ଷ ଚତୁର୍ଥ ଦିନିକିଆକୁ ୧୬୮ରନରେ ଜିତିଲା ଟିମ୍ ଇଣ୍ଡିଆ ! କୋହଲି ଓ ରୋହିତଙ୍କ ଦମଦାର ଶତକ ଚୀନର ପାକିସ୍ତାନ ପ୍ରୀତି ! ବ୍ରିକ୍ସ ସମ୍ମିଳନୀ ପୂର୍ବରୁ ପାକିସ୍ତାନ ଆତଙ୍କବାଦୀ ପ୍ରସଙ୍ଗ ଉଠାଇବାକୁ ଭାରତକୁ ବାରଣ କଲା ଚୀନ ପେଟୋଲ,ଡିଜେଲ ଉପରୁ ଭାଟ କମାଇଲେ ମଧ୍ୟପ୍ରଦେଶ ସରକାର, ଓଡିଶାରେ କେବେ ଆସିଲା ବୁଥବାହୁଡ଼ା ମତ ! ଜେଡିଏସ୍ ହାତରେ ସରକାର ଗଢ଼ିବା ଚାବିକାଠି, କଂଗ୍ରେସ-ବିଜେପି ମଧ୍ୟରେ ଜୋରଦାର ମୁକାବିଲା ।
